16-årige Julie Kjærgaard Jensen er en af de unge, der er mødt op sine fugle. Sportshallen i Halvrimmen har i weekenden byttet håndbolde og harpiks ud med bure og fugle. Julie Kjærgaard Jensen har siden barnsben, inspireret af sin mor og bror, interesseret sig fugle. -	De er hyggelige at have ude i haven, og så er det hyggeligt at gå over til dem og snakke – der er altid noget at se til, siger hun. Dommere fra hele landet Til weekendens arrangement har Julie Kjærgaard Jensen medbragt både kanariefugle og en undulat. Der var også udmærkelse for en af kanariefuglene, hvorfor der blev givet et diplom. -	Det er rart at vide, at jeg også kan være med. Det er ikke bare junior-numre, men mellem alle kanariefugle, der er her, siger hun. De mere end 475 fugle bedømmes blandt efter deres længde, hovedform og fjerpragt, og fugleudstillingen har også besøg af ni dommere, der kommer fra hele landet. En af dommerne er Tage Andersen, som skulle bedømme Julie Kjærgaard Jensens undulat. -	Julies fugl er lige lang nok. Sådan en fugl må ikke være mere end 17,5 centimeter, fortæller han til Julie. -	Det er ikke første gang, at jeg hører det – at de er for store eller for lange i kroppen, svarer Julie til bedømmelsen. Råd fra rutinen Der er otte medlemmer, der er under 18 år, i Jammerbugt Fugleforening. Formanden, Finn Pedersen, er også glad for at se, at der tilmeldt så mange børn og unge til fugleudstillingen i Halvrimmen. Han har desuden et godt råd til de unge, der kunne tænke sig eller måske er startet op på fugleopdræt. -	Juniorer skal starte hel nede i bunden, det er mit råd til dem. Derfra kan man så gå videre over til det, som vi kalder krumnæbet – altså parakitter og så op efter i kakaduer, siger han. Den vej havde en af foreningens unge medlemmer Julie Kjærgaard Jensen også tænkt sig at gå. -	Når jeg får styr på mine kanarier, så er det næste parakitter, som jeg skal have, siger hun. Fugleudstillingen i Halvrimmen har åbent for gæster igen søndag.
I weekenden er Danmarks største fugleudstilling på besøg i Halvrimmen. Det samme gælder 284 udstillere, hvoraf 62 af dem er børn og unge, hvilket er en sjældenhed blandt danske fugleholdere.